CELEX: 
Language: ro
Date: 2007-07-20 00:00:00
Title: 2007/512/CE: Decizia Consiliului din 15 februarie 2007 privind semnarea, în numele Comunității Europene, și aplicarea în mod provizoriu a unei înțelegeri între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene# Înțelegere între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene

20.7.2007   
            
            
               RO
            
            
               Jurnalul Oficial al Uniunii Europene
            
            
               L 188/17
            
         
      DECIZIA CONSILIULUI
   
   din 15 februarie 2007
   privind semnarea, în numele Comunității Europene, și aplicarea în mod provizoriu a unei înțelegeri între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene
   (2007/512/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (a) și articolul 66, coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:
   
               (1)
            
            
               În conformitate cu articolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operaționale la Frontierele Externe ale statelor membre ale Uniunii Europene (1), țările asociate transpunerii, punerii în aplicare și dezvoltării acquis-ului Schengen trebuie să participe la activitățile agenției. Modalitățile participării acestora vor fi determinate prin înțelegeri ulterioare, încheiate între Comunitate și acele țări.
            
         
               (2)
            
            
               Ca urmare a autorizării acordate Comisiei la 7 octombrie 2004, au fost încheiate negocieri cu Republica Islanda și Regatul Norvegiei pentru o înțelegere cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene.
            
         
               (3)
            
            
               Sub rezerva încheierii sale la o dată ulterioară, înțelegerea parafată la 18 mai 2005 ar trebui să fie semnată și ar trebui să fie aprobată declarația comună care este anexată acesteia. Înțelegerea ar trebui să se aplice în mod provizoriu.
            
         
               (4)
            
            
               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii care, prin urmare, nu este obligatorie pentru aceasta și nu i se aplică. Având în vedere faptul că prezenta decizie are drept obiectiv dezvoltarea acquis-ului Schengen în temeiul dispozițiilor prevăzute în partea a treia titlul IV din Tratatul de instituire a Comunității Europene, Danemarca ar trebui să decidă, în conformitate cu articolul 5 din respectivul protocol, în termen de șase luni de la data adoptării prezentei decizii de către Consiliu, dacă o pune în aplicare sau nu în dreptul său intern.
            
         
               (5)
            
            
               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2). În consecință, Regatul Unit nu participă la adoptarea prezentei decizii, care nu este obligatorie pentru acesta și nu i se aplică.
            
         
               (6)
            
            
               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3). În consecință, Irlanda nu participă la adoptarea prezentei decizii, care nu este obligatorie pentru aceasta și nu i se aplică,
            
         DECIDE:
   Articolul 1
   Prin prezenta se aprobă, în numele Comunității, semnarea Înțelegerii dintre Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene, precum și Declarația comună, sub rezerva încheierii înțelegerii.
   Textul înțelegerii și declarația comună se anexează la prezenta decizie.
   Articolul 2
   Președintele Consiliului este autorizat, prin prezenta, să desemneze persoana sau persoanele împuternicite să semneze înțelegerea, în numele Comunității, sub rezerva încheierii acesteia.
   Articolul 3
   Până la definitivarea procedurilor privind încheierea sa formală, înțelegerea se aplică în mod provizoriu în conformitate cu articolul 9 alineatul (2) (4).
   
      Adoptată la Bruxelles, 15 februarie 2007.
      
         
            Pentru Consiliu
         
         
            Președintele
         
         W. SCHÄUBLE
         
      
   
   
      (1)  JO L 349, 25.11.2004, p. 1.
   
      (2)  JO L 131, 1.6.2000, p. 43.
   
      (3)  JO L 64, 7.3.2002, p. 20.
   
      (4)  Data semnării înțelegerii se va publica în Jurnalul Oficial al Uniunii Europene prin grija Secretariatului General al Consiliului.
   
      
         ÎNȚELEGERE
      
      între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene
      COMUNITATEA EUROPEANĂ,
      reprezentată de Consiliul Uniunii Europene,
      pe de o parte, și
      REPUBLICA ISLANDA, denumită în continuare „Islanda”, și
      REGATUL NORVEGIEI, denumit în continuare „Norvegia”,
      pe de altă parte,
      AVÂND ÎN VEDERE Acordul încheiat de Consiliul Uniunii Europene și Republica Islanda și Regatul Norvegiei cu privire la asocierea acestor state la transpunerea, punerea în practică și dezvoltarea acquis-ului Schengen (denumit în continuare „acordul”);
      ÎNTRUCÂT:
      
                  (1)
               
               
                  Prin Regulamentul (CE) nr. 2007/2004 al Consiliului (1) (denumit în continuare „regulamentul”), Comunitatea Europeană a înființat Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene (denumită în continuare „agenția”).
               
            
                  (2)
               
               
                  Regulamentul reprezintă o dezvoltare a dispozițiilor acquis-ului Schengen în sensul acordului.
               
            
                  (3)
               
               
                  Regulamentul confirmă faptul că țările asociate transpunerii, punerii în practică și dezvoltării acquis-ului Schengen ar trebui să participe pe deplin la activitățile agenției, deși cu drepturi de vot limitate.
               
            
                  (4)
               
               
                  Acordul nu se referă la modalitățile de asociere a Islandei și a Norvegiei la activitățile noilor organisme înființate de Uniunea Europeană în cadrul dezvoltării acquis-ului Schengen, iar anumite aspecte ale asocierii cu agenția ar trebui să fie stabilite într-o înțelegere suplimentară încheiată între părțile contractante la acord,
               
            CONVIN DUPĂ CUM URMEAZĂ:
      Articolul 1
      Consiliul de administrație
      (1)   Islanda și Norvegia sunt reprezentate în Consiliul de administrație al agenției, în conformitate cu articolul 21 alineatul (3) din regulament.
      (2)   Acestea au dreptul de vot:
      
                  (a)
               
               
                  cu privire la deciziile referitoare la activități specifice care trebuie să fie îndeplinite la propriile frontiere externe sau în imediata lor apropiere. Propunerile pentru astfel de decizii necesită un vot în favoarea adoptării lor de către reprezentantul acestor state în Consiliul de administrație;
               
            
                  (b)
               
               
                  cu privire la deciziile referitoare la activități specifice conform articolului 3 (operațiuni comune și proiecte-pilot la frontierele externe), articolului 7 (gestionarea echipamentului tehnic), articolului 8 (sprijin pentru statele membre în situațiile care necesită asistență tehnică și operațională sporită la frontierele externe) și articolului 9 alineatul (1) prima teză (operațiuni comune de returnare) care trebuie să fie îndeplinite cu resursele umane și/sau echipamentul pus(e) la dispoziție de Islanda și/sau Norvegia;
               
            
                  (c)
               
               
                  cu privire la deciziile referitoare la analiza riscului (elaborarea unei analize comune și integrate a riscului, analiza generală și specifică a riscului) care le aduc atingere în mod direct, conform articolului 4;
               
            
                  (d)
               
               
                  cu privire la deciziile referitoare la activitățile de formare profesională conform articolului 5, cu excepția stabilirii trunchiului comun al planului de formare profesională.
               
            Articolul 2
      Contribuția financiară
      Islanda și Norvegia contribuie la bugetul agenției în funcție de procentajul prevăzut la articolul 12 alineatul (1) din acord.
      Articolul 3
      Protecția și confidențialitatea datelor
      (1)   Directiva 95/46/CE a Parlamentului European și a Consiliului din 24 octombrie 1995 referitoare la protecția persoanelor fizice în ceea ce privește prelucrarea datelor cu caracter personal și libera circulație a acestor date (2) se aplică în cazul în care agenția transmite date personale autorităților islandeze și celor norvegiene.
      (2)   Regulamentul (CE) nr. 45/2001 al Parlamentului European și al Consiliului din 18 decembrie 2000 referitor la protecția persoanelor fizice în ceea ce privește prelucrarea datelor cu caracter personal de către instituțiile și organele comunitare și libera circulație a acestor date (3) se aplică prelucrării datelor transmise agenției de către autoritățile islandeze și de către cele norvegiene.
      (3)   Islanda și Norvegia respectă regulile de confidențialitate a documentelor deținute de agenție, în conformitate cu regulamentul de procedură al consiliului de administrație.
      Articolul 4
      Statutul juridic
      Agenția are personalitate juridică în temeiul dreptului islandez și al celui norvegian și posedă, în Islanda și Norvegia, cea mai largă capacitate juridică recunoscută persoanelor juridice de către legislația acestor țări. Aceasta poate, în special, să achiziționeze și să înstrăineze bunuri mobile și imobile și poate avea calitate procesuală activă.
      Articolul 5
      Răspundere
      Răspunderea agenției este reglementată conform prevederilor articolului 19 alineatele (1), (3) și (5) din regulament.
      Articolul 6
      Curtea de Justiție
      Islanda și Norvegia recunosc competența Curții de Justiție a Comunităților Europene asupra agenției, conform prevederilor articolului 19 alineatele (2) și (4) din regulament.
      Articolul 7
      Privilegii și imunități
      Islanda și Norvegia aplică agenției și personalului acesteia Protocolul privind privilegiile și imunitățile Comunităților Europene, precum și normele aplicabile adoptate în temeiul protocolului menționat.
      Articolul 8
      Personalul
      (1)   Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții islandezi și cei norvegieni care se bucură de integralitatea drepturilor lor civile pot fi angajați cu contract de către directorul executiv al agenției.
      (2)   Cu toate acestea, resortisanții Islandei și ai Norvegiei nu pot fi numiți în posturi de director executiv sau de director executiv adjunct al agenției.
      (3)   Resortisanții Islandei și ai Norvegiei nu pot fi aleși în funcția de președinte sau de vicepreședinte al Consiliului de administrație
      Articolul 9
      Intrarea în vigoare
      (1)   Prezenta înțelegere intră în vigoare la o lună de la data la care secretarul general al Consiliului, în calitate de depozitar, constată că au fost îndeplinite toate cerințele formale privind exprimarea, de către părțile la prezenta înțelegere sau în numele acestora, a consimțământului de a se angaja la respectarea acestuia.
      (2)   Prezenta înțelegere se aplică cu titlu provizoriu din ziua următoare datei semnării.
      Articolul 10
      Valabilitatea și încetarea
      (1)   Prezenta înțelegere este încheiată pentru o perioadă nelimitată.
      (2)   Prezenta înțelegere încetează să fie în vigoare după șase luni de la data la care acordul este denunțat de către Islanda sau de către Norvegia sau prin decizia Consiliului Uniunii Europene, sau încetează în alt mod, în conformitate cu procedurile descrise la articolele 11 și 16 din acord.
      Acordul menționat la articolul 17 din acord reglementează, de asemenea, efectele încetării prezentei înțelegeri.
      
         Prezenta înțelegere, precum și declarația comună anexată sunt redactate în câte două exemplare, în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovacă, slovenă, spaniolă, suedeză, islandeză și norvegiană, fiecare dintre aceste texte fiind în egală măsură autentic.
         Съставено в Брюксел на първи февруари две хиляди и седма година.
         Hecho en Bruselas, el uno de febrero del dos mil siete.
         V Bruselu dne prvního února dva tisíce sedm.
         Udfærdiget i Bruxelles, den første februar to tusind og syv.
         Geschehen zu Brüssel am ersten Februar zweitausendsieben.
         Kahe tuhande seitsmenda aasta veebruarikuu esimesel päeval Brüsselis.
         'Εγινε στις Βρυξέλλες, την πρώτη Φεβρουαρίου δύο χιλιάδες επτά.
         Done at Brussels on the first day of February in the year two thousand and seven.
         Fait à Bruxelles, le premier février deux mille sept.
         Fatto a Bruxelles, addì primo febbraio duemilasette.
         Briselē, divtūkstoš septītā gada pirmajā februārī.
         Priimta du tūkstančiai septintų metų vasario pirmą dieną Briuselyje.
         Kelt Brüsszelben, a kettőezer hetedik év február első napján.
         Magħmul fi Brussell, fl-ewwel jum ta' Frar tas-sena elfejn u sebgħa.
         Gedaan te Brussel, de eerste februari tweeduizend zeven.
         Sporządzono w Brukseli, dnia pierwszego lutego roku dwa tysiące siódmego.
         Feito em Bruxelas, em um de Fevereiro de dois mil e sete.
         Întocmit la Bruxelles, întâi februarie două mii șapte.
         V Bruseli prvého februára dvetisícsedem.
         V Bruslju, prvega februarja leta dva tisoč sedem.
         Tehty Brysselissä ensimmäisenä päivänä helmikuuta vuonna kaksituhattaseitsemän.
         Som skedde i Bryssel den första februari tjugohundrasju.
         Gjört í Brussel fyrsta dag febrúarmánaðar árið tvö þúsund og sjö.
         Utferdiget i Brussel den 1. februar 2007.
         
            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar
            Fyrir hönd Evrópubandalagsins
            For Det europeiske fellesskap
            
               
         
         
            За Европейската общност
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για τη Δημοκρατία της Ισλανδίας
            For the Republic of Iceland
            Pour la République d'Islande
            Per la Repubblica d'Islanda
            Islandes Republikas vārdā
            Islandijos Respublikos vardu
            az Izlandi Köztársaság részéről
            Għar-Repubblika ta’ l-Iżlanda
            Voor de Republiek IJsland
            W imieniu Republiki Islandii
            Pela República da Islândia
            Pentru Republica Islanda
            Za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island
            
               
         
         
            За Република Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norveġja
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Norvegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd konungsríkisins Noregs
            For Kongeriket Norge
            
               
         
      
      
         (1)  JO L 349, 25.11.2004, p. 1.
      
         (2)  JO L 281, 23.11.1995, p. 31.
      
         (3)  JO L 8, 12.1.2001, p. 1.
      
         DECLARAȚIE COMUNĂ
         a Comunității Europene, a Guvernului Republicii Islanda și a Guvernului Regatului Norvegiei privind acordul referitor la înțelegerile în vederea participării Republicii Islanda și a Regatului Norvegiei la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene
         Comunitatea Europeană,
         Guvernul Republicii Islanda
         și
         Guvernul Regatului Norvegiei,
         ca urmare a încheierii unui acord privind înțelegerile în vederea participării Republicii Islanda și a Regatului Norvegiei la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene în conformitate cu articolul 21 alineatul (3) din Regulamentul (CE) nr. 2007/2004 al Consiliului,
         declară împreună că:
         Drepturile de vot prevăzute în acord se justifică prin relațiile speciale avute cu Islanda și cu Norvegia, care decurg din asocierea acestor state la transpunerea, la punerea în practică și la dezvoltarea acquis-ului Schengen, după cum se recunoaște în Protocolul Schengen la Tratatul de la Amsterdam.
         Natura excepțională a acestor drepturi de vot se datorează caracterului specific al cooperării Schengen și poziției speciale ocupate de către Norvegia și Islanda.
         Prin urmare, acestea nu pot fi considerate un precedent juridic sau politic pentru orice alt domeniu al cooperării dintre părțile semnatare ale acordului sau pentru participarea altor țări terțe la alte agenții ale Uniunii.
         Aceste drepturi de vot nu pot fi în niciun caz exercitate cu privire la decizii de reglementare sau de natură legislativă.